Danny Blanchflower

Robert Dennis «Danny» Blanchflower (født 10. februar 1926 i Belfast, død 9. desember 1993 i London) var en nordirsk fotballspiller, trener og journalist. Han er mest kjent for sin tid som spiller for Tottenham og som landslagstrener for  fra 1976 til 1979. Blanchflower ble kåret til Football Writers' Association Footballer of the Year to ganger, i 1958 og i 1961. Han er eldre bror til Jackie Blanchflower.

Klubbkarriere 
Hans karriere som profesjonell fotballspiller begynte da han på slutten av annen verdenskrig fikk kontrakt hos Belfast-klubben Glentoran. I 1949 ble han kjøpt opp av Barnsley for 6 000 pund, og to år og 68 ligakamper senere ble han solgt videre til Aston Villa for 15 000 pund. Her spilte han 155 kamper totalt og scoret ti mål. Blanchflower var ikke imponert over hvordan treningene hos Aston Villa ble gjennomført, og var faktisk banebrytende da han la mere vekt på balltrening til fordel for ren kondisjonstrening. 

I 1954 ble han kjøpt opp av Tottenham for den da enorme summen 30 000 pund, og han ble i klubben i ti år og spilte 337 ligakamper og scoret 15 mål for London-klubben. Høydepunktet i karrieren kom i 1961, da Tottenham med Blanchflower som lagkaptein vant «the Double», og ble det første laget i det 20. århundret som greide to titler samme sesong. I 1962 ledet han laget til nok en seier i FA-cupen og var også kaptein på laget som vant cupvinnercupen i 1963.

Landslagskarriere 
På Nord-Irlands landslag var han selvskreven kaptein, og spilte i VM i fotball 1958 i Sverige da laget nådde kvartfinalen. Han spilte totalt 56 landskamper for Nord-Irland i perioden 1949 til 1963.

Trenerkarriere 
I april 1964 la han opp og holdt seg unna fotballen i mange år, før han ble landslagstrener for Nord-Irland. I 1978 ble han ansatt som manager for Chelsea, men dette gikk så dårlig at han sa opp jobben i september 1979.

Den siste tiden av hans liv led han av Alzheimers sykdom, og døde i sitt hjem i London 67 år gammel. Han ble innlemmet i English Football Hall of Fame i 2003.

Meritter 
Tottenham

 Ligamester: 1960-61
 FA-cupen vinner: 1961 og 1962
 Cupvinnercupen vinner: 1963

Individuelt
 Football Writers' Association Footballer of the Year: 1958 og 1961

Filmografi 
 Those Glory Glory Days (1984)

Litteratur

Eksterne lenker 
 

Nordirske fotballspillere
Nordirske fotballtrenere
Spillere i Fotball-VM 1958
Fotballspillere for Glentoran FC
Fotballspillere for Barnsley FC
Fotballspillere for Aston Villa FC
Fotballspillere for Tottenham Hotspur FC
Fotballspillere for Toronto City
Fotballtrenere for Chelsea FC
Trenere for Nord-Irlands herrelandslag i fotball
Personer fra Belfast
Fødsler i 1926
Dødsfall i 1993